cyanic-selkie/wikianc huggingface dataset:
Մալակալ
Կլիմա
Մալակալի կլիման սուբէկվատորիալ է՝ բնորոշ սավաննային՝ հստակ արտահայտված խոնավ և չոր սեզոններով։ Տարեկան տեղումների քանակը 785 մմ է։ Մալակալում միջին տարեկան ջերմաստիճանը 26,5 C° է։ Խոնավ սեզոնը սկսվում է մայիսին և տևում է մինչև հոկտեմբեր։
Արտաքին հղումներ
Կատեգորիա:Աֆրիկայի բնակավայրեր Կատեգորիա:Հարավային Սուդանի աշխարհագրություն Կատեգորիա:Սուդանի քաղաքներ Կատեգորիա:Բնակավայրեր այբբենական կարգով
Խարիբդա
Խարիբդա (հին հուն.՝ Χάρυβδις, ընդունելի է Խարիբդիդա տառադարձությունը), ծովային հրեշ՝ հին հունական դիցաբանության մեջ․ ամենակուլ ծովային ճառագայթի մարմնավորումն է (ստուգաբանորեն Խարիբդա նշանակում է «հորձանուտ», չնայած կան նաև այս բառի այլ մեկնաբանություններ) ։
Հոմերոսի «Ոդիսական»–ում Խարիբդան պատկերված է որպես ծովային աստվածություն (հին հուն.՝ δία Χάρυβδις), որն ապրում է ժայեռի տակ գտնվող նեղուցում՝ մեկ այլ ժայռից նետի թռիչքի հեռավորության վրա, որը ծառայում էր որպես քարայրի հրեշ Սկիլլայի (Սցիլլայի) նստավայր ։ Խարիբդան ապրում էր հսկայական թզենու տակ (թուզ կամ ժանտաթզենի) ։
Նրա և Սցիլլայի միջև անցումը ծայրաստիճան նեղ և վտանգավոր էր, և նավաստիների համար շատ դժվար էր անցնել Խարիբդան, որպեսզի չհասնեն Սքիլլային՝ երկար պարանոցի վրա վեց գլուխ ունեցող հրեշին, որն ապրում էր բարձր ժայռի քարանձավում ։ Այստեղից էլ գալիս է «Սկիլլայի և Խարիբդայի միջև» արտահայտությունը։
Աշխարհագրական տեսանկյունից, երկու այլաբանական հրեշների գտնվելու վայրը կապել էին Իտալիայի և Սիցիլիայի միջև գտնվող ծովային նեղուցի հետ ։
Հնագույն դիցաբանական առասպելներում Խարիբդան գրեթե ոչ մի դեր չի ունեցել. ավելի ուշ նա կոչվեց Պոսեյդոնի և Գեայի դուստր։
Հոմերոսի նկարագրություն
Երբ Ոդիսևսը իր ուղեկիցների հետ անցնում էր Սկիլլայի և Խարիբդայի միջև ընկած նեղուցով՝ վերջինս ագահորեն կլանում էր աղի խոնավությունը։ Հույս ունենալով, որ Խարիբդայից մահն անխուսափելիորեն սպառնում է բոլորին, մինչդեռ վեցգլխանի Սկիլլան կարող էր խլել միայն վեցը․ Ոդիսևսը, կորցնելով իր վեց ընկերներին, որոնց խժռել էր Սկիլլան, դուրս է գալիս սարսափելի նեղուցից ։
Երբ ավելի ուշ, որպես պատիժ Հիպերիոնի ցլերին սրբապաշտ ծեծի ենթարկելու համար և Զևսի հրամանով, փոթորիկը ջարդեց Ոդիսևսի նավը և լցրեց նրա ընկերների դիակները ծովի մեջ, ինքը՝ Ոդիսևսը, ով կարողացավ կառչել կայմից և կիլին, կրկին քամին տեղափոխեց Խարիբդիս։ Տեսնելով անխուսափելի մահը, այդ պահին, երբ նավի բեկորները ջրապտույտի մեջ ընկան, նա բռնեց դեպի ջուրը իջնող թզենու ճյուղերը և կախված մնաց այդ դիրքով, մինչև Խարիբդիսը հետ շպրտեց «ցանկալի գերանները»։ Հետո ձեռքերը և ոտքերը տարածելով՝ նա ամբողջ ծանրությամբ նետվեց նավի դեն նետված մնացորդների վրա և թամբելով դրանք՝ դուրս եկավ ջրապտույտից ։
Ոդիսևսի պես Յասոնը իր ուղեկիցների հետ միասին ուրախ անցավ Խարիբդիսը՝ Թետիսի օգնության շնորհիվ․ Էնեասը, որը նույնպես պետք է անցներ նույն ճանապարհով՝ գերադասեց շրջանցել այդ վտանգավոր վայրը ։
Աշխարհագրական դիրք
Աշխարհագրորեն Խարիբդայի և Սցիլլայի գտնվելու վայրը համընկնում էր Մեսիական նեղուցի հետ, ընդ որում՝ Խարիբդան տեղավորված էր Փելորյան հրվանդանի նեղուցի սիցիլիական մասում, իսկ Սցիլլան հակառակ հրվանդանի վրա (Բրուտտիայում, Ռեգիայի մոտ), որը հնում կրում էր նրա անունը (լատ.՝ Scyllaeum promontorium, հին հուն․՝ Σκύλλαιον)։ Միևնույն ժամանակ, ուշադրություն է հրավիրում Հոմերոսի մոտ առասպելական վտանգավոր նեղուցի ֆանտաստիկ նկարագրության անհամապատասխանությանը Մեսինյան նեղուցի իրական բնույթով, որն այնքան էլ վտանգավոր չէ ծովագնացների համար ։
Բացի մեսիական Խարիբդայից, հնում, Խարիբդա անվան տակ հայտնի էր անդունդ, որտեղ անհետանում էր Սիրիայում Օրոնտայի գետի որոշակի ընթացքը՝ Անտիոքի և Աֆամեայի միջև, և Կադիսի մոտ հորձանուտ Իսպանիայում ։
Գրականության մեջ և արվեստում
Վիկտոր Հյուգոյի «Թշվառները» վեպի գլուխներից մեկը կոչվում է «Սենտ Անտուան արվարձանի Խարիբդան և Տամպլ արվարձանի Սցիլլան»։
Ստրուգացկի եղբայրների «Հեռավոր ծիածան» վեպում «Խարիբդան» մեխանիզմի անունն է (սարք թրթուրավոր քայլի վրա), որը կլանում է կատակլիզմի էներգիան։
Խարիբդան հայտնվել է «Պերսի Ջեքսոնը և հրեշների ծովը» գրքում և նրա մոտիվներով նկարահանված ֆիլմում։
Արտաքին հղումներ
Կատեգորիա:Հին հունական դիցաբանության էակներ Կատեգորիա:Նիմփաներ Կատեգորիա:Հին հունական դիցաբանության հրեշներ Կատեգորիա:Հին հունական դիցաբանության կերպարներ Կատեգորիա:Արգոնավորդներ
Դեբյուսիի լարային կվարտետ
Դեբյուսիի լարային կվարտետը գրվել է 1893 թվականին։ Կվարտետի հիմնական տոնայնությունը սոլ մինորն է։ Դեբյուսին կվարտետը գրել է Ֆրանսիայում այդ ժամանակ նոր ստեղծված "Երաժշտության ազգային կազմակերպության" համար (հիմնադիր՝ Քամիլ Սեն-Սանս)։ Կվարտետը առաջին անգամ կատարել է ջութակահար Օժեն Իզաիի ղեկավարած "Իզաի" կվարտետը։
Ստեղծագործության ստեղծման մեջ մեծ դեր է կատարել Սեզար Ֆրանկի երաժշտական ոճը։ Կվարտետի բոլոր չորս մասերը կապված են իրար հետ։ Կվարտետը իմպրեսիոնիզմի վառ նմուշներից է և լիովին համապատասխանում է իր ստեղծման ժամանակաշրջանի մտածելակերպի հետ։ Կվարտետի երկրորդ մասը լի է լարայինների պիցցիկատոներով։ Դրա հիմնական պատճառը հարվածային գործիքների հանդեպ ունեցած Դեբյուսիի մեծ սերն է։
Մասերը
Կատեգորիա:Կլոդ Դեբյուսիի ստեղծագործություններ
Զորաց եկեղեցի
Զորաց եկեղեցի  (նաև Սուրբ Ստեփանոս), եկեղեցի Հայաստանի Վայոց ձորի մարզի Եղեգիս գյուղում՝ կառուցված 1303 թվականին Օրբելյան իշխանների կողմից։
Պատմություն
Եկեղեցին գտնվում է Եղեգիս գյուղի արևելյան եզրին։ Այն կառուցվել է 14-րդ դարում (1303 թվականին) Սյունյաց իշխան Տարսայիճ Օրբելյանի (որն Արենիում ապարանք ուներ) թոռան՝ Ստեփանոս Տարսայիճ եպիսկոպոսի կողմից։ Այդ ժամանակ Հայաստանը հեծում էր մոնղոլների լծի տակ (մոտավորապես 1242-1344 թվականներ) և նրանց պահանջով հայոց իշխանները պետք է մարտնչեին մամլուքների և դավադիր թուրքական ցեղերի դեմ, որոնք մրցակցում էին թագավորության հարուստ հողերի համար։ Ուսումնասիրողները կարծում են, որ այն զինվորական եկեղեցի է եղել։ Եկեղեցին այսօր գտնվում է կանգուն վիճակում։
Արտաքին հղումներ
Կատեգորիա:Վայոց ձորի թեմի վանքեր և եկեղեցիներ Կատեգորիա:13-րդ դարի հայկական վանքեր և եկեղեցիներ Կատեգորիա:Հայաստանի սրբավայր-ուխտատեղիներ
Չերդակլի (քաղաքատիպ ավան, Չերդակլինսկի շրջան)
Չերդակլի (Чердаклы), քաղաքատիպ ավան Ռուսաստանի Ուլյանովսկի մարզի Չերդակլինսկի շրջանի կազմում։
Բնակչությունը 2010 թվականին գրանցված տվյալներով կազմում էր 11790 մարդ։
Արտաքին հղումներ
Կատեգորիա:Ռուսաստանի քաղաքատիպ ավաններ Կատեգորիա:1688 թվականին հիմնադրված բնակավայրեր Կատեգորիա:Ռուսաստանի Ուլյանովսկի մարզի Չերդակլինսկի շրջանի բնակավայրեր
Հովարդ Քարթեր
Հովարդ Քարթեր (Howard Carter, ), անգլիացի հնագետ և եգիպտագետ, ով 1922 թվականին, Լուքսորի մոտակայքում գտնվող Արքաների հովտում հայտնաբերել և բացել է Թութանհամոնի դամբարանը (KV62): Այն որոշիչ և կարևոր իրադարձություն էր եգիպտագիտության մեջ։
Մանկություն
Հովարդ Քարթերը Սամուել և Մարթա Քարթերների ութ երեխաներից ամենակրտսերն էր։ Նրա մանկությունն անցել է Նորֆոլկ կոմսության Սուոֆեմ քաղաքում, այդ իսկ պատճառով, որոշ աղբյուրներ, այդ փոքրիկ քաղաքն են համարում Հովարդ Քարթերի ծննդավայր։ Նրա հայրը մասնագիտությամբ նկարիչ էր և որդուն մանուկ հասակում սովորեցնում էր նկարել` ներարկելով նրա մեջ հետաքրքրություն մշակույթի պատմության հանդեպ։
Կարիերայի սկիզբ
Հովարդ Քարթերը հնագիտությամբ զբաղվել է 1891 թվականից, 17 տարեկանում ընդունվելով Եգիպտոսի հնագիտական հետազոտություններով զբաղվող բրիտանական կազմակերպություն։ 1899 թվականին նա մասնակցել է մի քանի հնագիտական արշավների` դեպի Եգիպտոս, նկարել սեպագիր արձանագրություններ, քանդակներ և Հին Եգիպտոսի ճարտարապետությունը։ Մասնավորապես նա աշխատել է Միջին թագավորության ժամանակաշրջանի` Բենի-Հասանում գտնվող թագավորական նստավայրի պեղումների ժամանակ։ Որոշ ժամանակ սկսնակ եգիպտագետը աշխատել է հնագիտության ասպարեզի առաջատար մասնագետ Ուիլյամ Ֆլինդերս Պիտրիի ենթակայության տակ։ Նրան ճանաչում էր բերել 1893-1899 թվականներին Ջեսեր Ջեսերուի հետազոտությունը, որը կառուցվել էր մ․թ․ա․ 15-րդ դարում` ճարտարապետ Սենմուտի կողմից, Հատշեփսուտ կին-փարավոնի համար, Թեբեից արևմուտք` Դեյր էլ-Բահարիի ժայռափոր դամբարանում։ Հաջողությունը, որն ուղեկցել էր Հովարդ Քարթերին` Հաթշեփսութ թագուհու տաճարի բացմանը, նպաստեց 1899 թվականին նրա նշանակմանը եգիպտական հնությունների բաժնում, գլխավոր տեսուչի պաշտոնին։ Սակայն, 1905 թվականին նա ազատվեց այնտեղից` եգիպտական արձանների պահպանության աշխատակիցների և ֆրանսիացի հարբած զբոսաշրջիկների միջև տեղի ունեցած կոնֆլիկտի պատճառով։
1902-1914 թվականներին Հովարդ Քարթերը վերահսկում էր ամերիկացի հնագետ Թեոդոր Դևիսի աշխատանքները, ով թույլտվություն էր ստացել եգիպտական կառավարությունից` պեղումներ կատարել Արքաների հովտում։ Դևիսն ու Քարթերը այնտեղ հայտնաբերեցին Նոր թագավորության հայտնի փարավոնների մի ամբողջ շարք դամբարաններ (մասնավորապես Հաթշեփսութ թագուհու, Թութմոս IV, Հորեմհեբ, Սափթահ փարավոնների), ինչպես նաև սարկոֆագ` մնացորդներով, որոնք նույնացվում էին Էխնաթոն փարավոնի մումիայի հետ։
Թութանհամոնի դամբարանի հայտնաբերում
Քարթեր և Կարնարվոն զույգը շուտով ճանաչվեց ամբողջ աշխարհում։ Ի դեմս Քարթերի, Կարնարվոնը գտել էր խիզախ, հասարակ և ինքնազոհ էնտուզիաստի, ով իդեալական կերպով համընկնում էր լորդի նպատակների իրականացման հետ։ Գիտական հասարակությունը թերահավատորեն էր վերաբերվում Քարթերի և Կարնարվոնի փնտրտուքներին և շուտով լորդը նույնպես կորցրեց հետաքրքրասիրությունը անհաջող պեղումների նկատմամբ։
Սակայն 1922 թվականի նոյեմբերի 4-ին, Քարթերն անսպասելիորեն հայտնաբերեց KV62 դամբարանի ավազով ծածկված մուտքը։ Հետաքրքիրն այն էր, որ մուտքի դռների վրա անեղծ էին մնացել կնիքները, որը լրջորեն հույս էր ներշնչում` դարի խոշորագույն հնագիտական բացահայտումն անելու համար։ Կնիքների վրա նշված էր Թութանհամոն անունը։ XX դինաստիայի փարավոն Ռամզես VI-ի դամբարանի շինարարները, ամենայն հավանականությամբ, ավազով ծածկել էին այդ դամբարանի ճանապարհն ու մուտքը, որը և հետագայում բացատրում էր համեմատորեն նրա լավ պահպանված լինելը։
1922 թվականի նոյեմբերի 26-ին, Քարթերն ու Կարնարվոնը, երեք հազար տարվա ընթացքում առաջին մարդիկ էին, որ մտան դամբարան։ Երկարատև պեղումներից հետո, 1923 թվականի փետրվարի 16-ին, Քարթերը վերջապես իջավ դամբարանի թաղման սրահ, որտեղ գտնվում էր փարավոնի սարկոֆագը` մումիայի հետ միասին։ Փարավոնի հետ թաղված բազմաթիվ գույքի և այլ առարկաների հետ միասին, այնտեղ հայտնաբերվեցին բազում արվեստի գործեր։ Պատանի փարավոնի դամբարանը, որը զմռսված էր եղել ավելի քան երեք հազար տարի, փաստորեն անձեռնմխելի էր մնացել զանազան գողերից ու թալանով ապրող մարդկանցից։ Այնտեղ հայտնաբերվեց մոտ չորս հազար արվեստի ստեղծագործություն, որոնց մեծ մասը այժմ գտնվում է Կահիրեի թանգարանում։ Ամենահիասքանչ թանգարանային նմուշը համարվում է դամբարանում հայտնաբերված Թութանհամոնի մահվան դիմակը, որը պատրաստված է 11,26 կգ մաքուր ոսկուց և բազմաթիվ թանկարժեք քարերից։
Հռչակավոր Էխնաթոն փարավոնի այնքան էլ ոչ հայտնի հետնորդի դամբարանի հայտնաբերումը լուսաբանվում էր զանգվածային լրատվամիջոցներով` որպես ամենակարևորագույն բացահայտումը, ինչպես եգիպտագիտության բնագավառում, այնպես էլ հնագիտության մեջ ընդհանրապես։ Հայտնաբերված գանձերի տերը, որը թերևս Եգիպտոսի անհայտ և պատանի տիրակալն էր, միանգամից հայտնվեց աշխարհի ուշադրության կենտրոնում, իսկ այդ բացառիկ հայտնագործությունը նրա անունը դարձրեց ոչ միայն հանրաճանաչ, այլ հերթական անգամ ավելացրեց հետաքրքրությունը եգիպտական քաղաքակրթության նկատմամբ։
Փարավոնների անեծքը
Լորդ Ջորջ Կարնարվոնը, որը ֆինանսավորել էր պեղումները, մահացել է 1923 թվականի ապրիլի 5-ին, Կահիրեի «Կոնտինենտալ» հյուրանոցում` թոքաբորբից։ Սակայն նրա մահվան շուրջ միանգամից ծագեցին խորհրդավոր մեկնաբանություններ ու վարկածներ։ Հետագա տարիներին մամուլում տպագրվում էին զանազան ասեկոսեներ «փարավոնների անեծքի» վերաբերյալ, որի պատճառով իբր զոհվել են Թութանհամոնի դամբարանն առաջինը բացող մարդիկ և հաշվում էին անեծքի մոտ 22 զոհ, որոնցից 13-ը անձամբ ներկա են եղել դամբարանի բացմանը։
Սակայն փաստերը վկայում են այն մասին, որ «անեծքի» ապացույցները առաջ էին քաշվում լրագրողական ցնցող տպավորության հասնելու համար։ Քարթերի արշավախմբի մասնակիցների մեծամասնությունը հասել է ծերունական տարիքի. նրանց կյանքի միջին տևողությունը կազմել է 74,4 տարի։ Հովարդ Քարթերը, որը ղեկավարում էր դամբարանում կատարվող բոլոր աշխատանքները, պետք է որ լիներ «փարավոնների անեծքի» առաջին զոհը, սակայն նա մահացել է ամենավերջինը` 1939 թվականին, 64 տարեկանում, իր անկողնում՝ բնական մահով։
Ծանոթագրություններ
Կատեգորիա:Անգլիացի հնագետներ Կատեգորիա:Քաղցկեղից մահացածներ Կատեգորիա:Անգլիացի եգիպտագետներ
Ձմեռային երազանքներ
Ձմեռային երազանքներ (Зимние грёзы), մեկ գործողությամբ բալետ` ըստ Անտոն Չեխովի «Երեք քույր» պիեսի մոտիվների, խորեոգրաֆիան` բալետմաստեր Քենեթ Մաքմիլանի, ըստ Պյոտր Չայկովսկու դաշնամուրային ստեղծագործությունների երաժշտության։ Բալետը ստեղծվել է 1991 թվականին, բեմադրվել է 1991 թվականի փետրվարի 7-ին, Լոնդոնի Կովենտ գարդեն արքունական թատրոնում։
Պատմություն
Քենեթ Մաքմիլանի «Ձմեռային երազանքներ» բալետը ստեղծվել է ըստ Անտոն Չեխովի «Երեք քույր» պիեսի մոտիվների (1990 թվական), որը նրա չորս լավագույն պիեսներից մեկն էր ։ Պիեսը, որն առաջին անգամ բեմադրվել է 1901 թվականին, Մոսկվայի գեղարվեստական ակադեմիական թատրոնում, պատմում է երեք քույրերի բարդ հարաբերությունների մասին, որոնք ապրում էին 19-ից 20-րդ դարերում, ռուսական գավառական քաղաքի միջավայրում։ Հեղինակը նկարագրում է քույրերի` Մոսկվա վերադառնալու «ձմեռային երազանքները», որտեղ, ինչպես իրենց էր թվում, իրենց կյանքը պետք է լիներ ավելի հետաքրքիր և ամբողջական ։
Բալետում գործողությունները չեն արտացոլում այն բոլոր իրադարձությունները, որոնք նկարագրված են պիեսում։ Բալետի բեմադրողը` թագավորական բալետի գեղարվեստական ղեկավար Մաքմիլանը, նշել է. «Չնայած նրան, որ բալետում հերոսները անվանված են ինչպես պիեսում գործող անձինք, ես նպատակ չունեի բալետային բեմադրության մեջ նկարագրել պիեսի ողջ գործողությունները։ Խորեոգրաֆիան արտացոլում է կերպարների ներքին կյանքը։ Ես փորձել եմ փոխանցել Չեխովի գլուխգործոցում նկարագրված կյանքի մթնոլորտը» ։
Քենեթ Մաքմիլանի «Ձմեռային երազանքներ» բալետը խորեոգրաֆի ավելի ուշ կատարած բեմադրություններից մեկն է։ Չեխովի պիեսում գործողությունները տարիներ են տևում, իսկ բալետում` մի երեկո։ Քենեթ Մաքմիլանը խտացրել է Չեխովի պիեսը մինչև մեկ գործողությամբ բալետային բեմադրության։ «Ձմեռային երազանքներ» բալետը բեմադրվել է 1991 թվականի փետրվարի 7-ին, Լոնդոնի Կովենտ գարդեն արքունական թատրոնում։
Սցենար
Երեք քույրերը` Օլգան, Մաշան, Իրինան և նրանց եղբայր Անդրեյը ապրում էին փոքր նահանգային քաղաքում։ Օլգան` երեք քույրերից ավագը, դասավանդում էր կանանց գիմնազիայում, բայց այս աշխատանքը նրա սրտով չէր։ Մի քանի տարի առաջ նրանց գեներալ հայր աղջիկներին այս քաղաք էր բերել Մոսկվայից և երբ նա մահացել էր, Պրեզորովների ընտանիքի անհոգ կյանքը ավարտվել էր։
Մաշան ամուսնացած էր ուսուցիչ Կուլգինիի հետ, բայց ընտանեկան կյանքում դժբախտ էր։ Փոքր քույրը` Իրինան, չէր գտնում այնպիսի մարդու, ում կսիրեր։ Մի անգամ Պրոզորովների տոնակատարությանը ներկայանում է փոխգնդապետ Վերշինինը։ Նրա և Մաշայի միջև համակրանք է առաջանում։ Մաշայի ամուսինը ձևացնում է, թե ոչինչ չի նկատում։
Իրինան ռոմանտիկ հայացքներ ուներ կյանքի վերաբերյալ։ Նա ծառայում էր քաղաքային վարչությունում։ Օլգան խորհուրդ է տալիս քրոջն ամուսնանալ ծառայությունից հեռացած սպա Տուզենբախի հետ և գնալ նրա հետ։ Իրինան, չնայած նրան, որ չէր սիրում Տուզենբախին, ընդունում է առաջարկը։ Փոխկապիտան Սալյոննին աղջկան սեր է խոստովանում, մերժվելով, նա Տուզենբախին մենամարտի է հրավիրում։ Մենամարտի ընթացքում բարոն Տուզենբախը սպանվում է։
Անդրեյ Պրոզորովը ամուսնանում է գավառական օրիորդ Նատաշայի հետ ։
Օվչիննիկով (Դուբովսկի շրջան)
Օվչիննիկով (Овчинников), գյուղակ (խուտոր) Ռուսաստանի Դաշնության Ռոստովի մարզի Դուբովսկի շրջանում։ Մտնում է Ժուկովսկի գյուղական համայնքի կազմի մեջ։
{
Կատեգորիա:Ռոստովի մարզի Դուբովսկի շրջանի բնակավայրեր
Պոլևոե (գյուղ, Բառի շրջան)
Պոլևոե (Польове), գյուղ Ուկրաինայի Վիննիցայի մարզի Բառի շրջանում։ Հիմնադրվել է 1957 թվականին։
2001 թվականի տվյալներով Պոլևոե գյուղում բնակվում էր 249 մարդ։ Բնակավայրը զբաղեցնում է 14,48 կմ² տարածք։ Բնակչության խտությունը կազմում էր 17,2 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Բառի շրջանի բնակավայրեր Կատեգորիա:Ուկրաինայի գյուղեր Կատեգորիա:1957 թվականին հիմնադրված բնակավայրեր
Մեծ թվերի օրենք
Մեծ թվերի օրենք, մաթեմատիկայում, հավանականությունների տեսության ընդհանուր սկզբունք, ըստ որի՝ մեծ թվով պատահական գործոնների համատեղ արդյունքը, որոշ, բավականաչափ ընդհանուր դեպքերում, ըստ էության պատահական չէ (համարյա կախված չէ դիպվածից)։ Մեծ թվերի օրենքի ճշգրիտ մաթեմատիկական ձևակերպումը և կիրառման պայմանները, որ տրվում են հավանականությունների տեսության մեջ, արտահայտվում է մի շարք թեորեմների ձևով։ Առաջին խիստ ապացուցված թեորեմը պատկանում է Յակոբ Բեռնուլիին։ Այն ձևակերպվում է այսպես․
եթե ունենք անկախ փորձերի հաջորդականություն, որոնցից յուրաքանչյուրում պատահույթի հանդես գալու հավանականությունը միևնույն Р(0<Р<1) թիվն է, ապա ցանկացած ε(ε>0) թվի համար այստեղ μп-ը առաջին ո փորձերում A-ի հանդես գալու թիվն է ( հաճախությունը)։
Մեծ թվերի օրենքի տարբեր տեքստերին վերաբերող ավելի ընդհանուր թեորեմներ ապացուցել են Ա․ Մարկովը, Ս․ Բեռնշտայնը, Ա․ Խինչինը, Ա․ Կոլմոգորովը և Է․ Բորելը։
Կիրառություն
Մեծ թվերի օրենքը ապահովում է թերմոդինամիկական մեծությունների (օրինակ՝ ճնշման, ջերմաստիճանի) արժեքների կայությունը․ այլ կերպ ասած, այդ մեծությունները կախված չեն գազի կամ հեղուկի առանձին մոլեկուլների կինետիկ պարամետրերի ֆլուկտուցիաներից։
Տնտեսագիտության մեջ և սոցիալ–տնտեսական վիճակագրությունում, զանգվածային սոցիալ–տնտեսական պրոցեսների օրինաչափությունների ձևավորմանը նպաստող (և նրանց հիմքում ընկած) կարևորագույն օբյեկտիվ օրենքներից մեկը։ Հանդես է գալիս որպես ուսումնասիրվող երևույթների թվաքանակի և այդ երևույթներին ներհատուկ ընդհանուր օրինաչափությունների դրսևորման աստիճանի միջև կապի ձև․ որակապես համասեռ համախմբություններում (այդ համախմբությունները կազմված են եզակի պատահական երևույթներից) օրինաչափությունները հանդես են գալիս (և հետևաբար՝ կարող են ուսումնասիրվել) միայն եզակի պատահական երևույթների շատ մեծ քանակության դեպքում։
Վիճակագրության մեջ մեծ թվերի օրենքը ընտրանքային մեթոդի հիմքն է․ բավականաչափ մեծ ծավալով ընտրանքի դեպքում, հատկանիշի ընտրանքային ընդհանրացնող ցուցանիշները շատ մոտ են գլխավոր համակցության ընդհանրացնող ցուցանիշներին։
Կատեգորիա:Թվերի տեսություն
Մարկ Ցուկերբերգ
Մարկ Էլիոտ Ցուկերբերգ (Mark Elliot Zuckerberg, ), ամերիկացի ծրագրավորող։ Նա 2004 թ. հիմնադրված Ֆեյսբուք սոցիալական ցանցի համահիմնադիրներից է և դրա գլխավոր տնօրենը։ 2014 թվականի դեկտեմբերի Forbes Թոփ-15-ում զբաղեցրել է 14-րդ տեղը՝ ունենալով 33,6 միլիարդ դոլար կարողություն։
Մանկություն և ուսում
Մարկ Ցուկերբերգը ծնվել է 1984 թ. մայիսի 14-ին ԱՄՆ-ում բժիշկների ընտանիքում։ Մարկի մանկությունն անցնում էր սովորական մինչև այն պահը, երբ նրա համար համակարգիչ գնեցին։ Այդ ժամանակ նա 10-12 տարեկան էր։ Նա իրեն շատ մեծ էր զգում և սկզբնական ժամանակ գրեթե հեռու չէր գնում նոր խաղալիքից։ Մի քանի ամիս անց նա որոշում է ինչ-որ օգտակար բան սովորել և սկսում է խելացի գրքեր կարդալ, ծրագրավորում ուսումնասիրել։ Ծրագրավորական գիտելիքները Մարկն արագորեն ընկալում է և դեռևս ավագ դպրոցում մի քանի համակարգչային ծրագիր է գրում։ Սակայն դրանք շատ անմեղ բաներ էին։ Ինքը՝ Մարկը խոստովանում է, որ նպատակ չուներ որևէ գլոբալ բան ստեղծել։ Մարկ Ցուկերբերգն ընդունվում է Հարվարդ։
Ուսանողական տարիներ
Դեռ ուսանողական տարիներին Մարկն առանձնանում էր իր յուրահատուկ վարքով։ Օրինակ նա մերժել էր Մայքրոսոֆթ ընկերության ներկայացուցիչների հետ հանդիպման առաջարկը միայն այն պատճառով, որ հանդիպումը նշանակված էր առավոտյան ժամը 8-ին։ «Այդ ժամանակ ես քնած եմ», -ասել էր նա։ Մի անգամ էլ նա հետաձգել էր Yahoo ընկերությա հետ բանակցությունները, քանի որ դրանք նշանակված էին հանգստյան օրերին, թեև խոսքը միլիարդավոր դոլարների մասին էր։ Հարվարդում, որքան էլ տարօրինակ է, Մարկն ուսումնասիրում էր ոչ թե համակարգչային գիտելիքներ, այլ հոգեբանություն, թեև համակարգչային տեխնիկայի դասերի հաճախում էր։ Թերևս մարդկային հոգեբանության գիտելիքներն էլ կարևոր նշանակություն են ունենում ֆեյսբուքի կերտման պատմության մեջ։ Չնայած մինչև հիմա պարզ չի, թե արդյոք ֆեյսբուքի գաղափարը Մարկին է պատկանում, թե նրա ընկերներին ։
Վերելք
2003 թվականն էր։ Մարկն ու իր համակուրսեցիները աշխատում էին ConnectU նախագծի վրա, որն իրենից ներկայացնում էր այն, ինչ մենք հիմա սոցիալական ցանց ենք կոչում։ Այն նախատեսված էր ուսանողների համար։ Պլանները լուրջ էին, անգամ բիզնես-պլան կար, իսկ եկամուտ նախատեսվում էր ստանալ գովազդից։ Ի դեպ դրանից ամիսներ առաջ Մարկը Հարվարդի ցանցում օնլայն քվեարկություն էր կազմակերպել՝ ուսանողներին առաջարկելով երկու աղջիկների նկարներից ընտրել լավագույնին։ Նախագիծն այնքան հաջողված էր, որ մի քանի ժամ անց սերվերն անջատվեց։ Եվ ահա Մարկը զբաղվում էր ConnectU-ով։ Այդ նախագծի հեղինակները՝ Ուինքլվոս եղբայրներն ու Դիվի Նարենդրան կարևոր էին համարում, որ այն ժամանակին պատրաստ լինի։ Մարկը հավաստիացնում է նրանց, որ ամեն ինչ պատրաստ կլինի, սակայն դրա փոխարեն գրանցում է Thefacebook.com դոմենը։ Հետաքրքիր է, որ մինչև վերջին պահը տղաները գիտեին, թե Մարկն աշխատում է ConnectU-ի վրա և տեղյակ չէին, թե ինչ է կատարվում իրենց մեջքի հետևում։ Միայն մեկ ամիս անց՝ 2004 թվականի փետրվարի 4-ին, երբ մեկնարկեց the Ֆեյսբուք. com-ը, որ ամբողջությամբ կրկնում էր ConnectU-ի գաղափարները, նրանք հասկացան, թե ինչ է կատարվել։ Նրանք միանգամից վարձեցին այլ ծրագրավորողների, սակայն ուշացան։ Արդեն գոյություն ուներ Ֆեյսբուքը։
Ֆեյսբուք ցանցի զարգացում
Սկզբնական շրջանում the thefacebook.com-ը միայն Հարվարդի համար էր և միայն ամիսներ անց այն ընդարձակվեց մինչև երկրի բոլոր համալսարաններ։ 2006 թ. ֆեյսբուք-ը հասանելի էր ողջ աշխարհի համար։ Իսկ հետո եկան միլիոնները։ Երկրաչափական պրոգրեսիայով աճում էր ինչպես օգտատերերի, այնպես էլ միլիոնների թիվը։ ֆեյսբուք-ն արդեն երկար տարիներ ամերիկյան կայքերի շարքում ամենամեծ հաճախելությունն ունեցող կայքն է։ Կայքը թարգմանված է 15 լեզուներով՝ ներառյալ հայերենը։ Օգտագործելով մարդու շփվելու կարիքը՝ Մարկ Ցուկերբերգը բառիս բուն իմաստով դարձավ միլիարդատեր։ 2010 թվականի Forbes ամսագիրը Մարկ Ցուկերբերգին ճանաչել է ամենաերիտասարդ միլիարդատերն աշխարհում։ Նրա կարողությունն այդ ժամանակ կազմում էր 4 մլրդ ԱՄՆ դոլար։ ԱՄՆ ամենահարուստ 400 մարդկանց ցուցակում, որ կազմվել էր 2011 թվականին, Ցուկերբերգն արդեն 14-րդ տեղում էր՝ 17,5 միլիարդ ԱՄՆ դոլար կարողությամբ։ Այս պահին նրա կարողությունը գնահատվում է մոտ 31.6 միլիարդ ԱՄՆ դոլար։
Անձնական կյանք
2012 թվականի մայիսի 19-ին Մարկ Ցուկերբերգն ամուսնացել է Պրիսցիլա Չանի հետ։ 2015 թվականի 2-ին ծնվել է նրանց առաջին դուստրը՝ Մաքսիմա Չաչն (Մաքս) ։ 2017 թվականի օգոստոսի 28-ին ծնվել է զույգի երկրորդ դուստրը, ում կոչել են Ավգուստա ։
Պարգևներ
2010 թ. Times ամսագրի կողմից ճանաչվել է տարվա մարդ։
Արտաքին հղումներ
Կատեգորիա:Ամերիկացի ծրագրավորողներ Կատեգորիա:Time-ի վարկածով «Տարվա մարդ» ճանաչվածներ Կատեգորիա:Հարվարդի համալսարանի շրջանավարտներ Կատեգորիա:Ֆեյսբուք Կատեգորիա:Ամերիկյան տեխնոլոգիական ընկերության հիմնադիրներ Կատեգորիա:Ամերիկացի գործարարներ
Samsung Galaxy Z Fold 2
Samsung Galaxy Z Fold 2, ծալվող, Android օպերացիոն համակարգով աշխատող սմարթֆոն, որ մշակված է Samsung Electronics ընկերության կողմից և պատկանում է Samsung Galaxy Z շարքին։ Սմարթֆոնն առաջին անգամ ներակայացվել է 2020 թվականի օգոստոսի 5-ին Samsung Galaxy Note 20, Samsung Galaxy Tab S7, Galaxy Buds Live և Galaxy Watch 3 սարքերի հետ միասին  ։ Ավելի ուշ, սեպտեմբերի 1-ին Samsung-ը տրամադրեց տեղեկություն գնի և հասանելիության մասին ։
Դիզայն
Ի տարբերություն օրիգինալ Fold-ի, որը ուներ հարթ էկրան և պաշտպանված էր պլաստիկ թաղանթով, այս տարբերակը օժտված է Gorilla Glass էկրանի պաշտպանությաբ։ Սմարթֆոնի ծխնու մեխանիզը, ինչպես և Z Flip-ում, օժտված է նելիոնային թելով, որն ապահովում է ծխնի ներս թափանցող փոշին ու ջուրը։ Միացման սեղմնակը տեղակայված է շրջանակի վրա, որը ծառայում է որպես մատնահետքի ճանաչման սարք։ Սարքը թողարվում է երկու գույնով՝ Mystic Bronze և Mystic Black, ինչպես նաև Limited Edition Thom Browne մոդելը։
Սարքավորումներ
Galaxy Z Fold 2-ը ունի երկու էկրան, դիմացի կափարիչը օժտված է 6,23 դյույմ անկյունագծով էկրանով, որն ունի նվազագույն շրջանակներ կետրոնական հատվածում։ Երկու էկրաններ օժտված են HDR10+ ֆունկցիայով, ներքին էկրանն ունի 120 Հց թարմացումների հաճախականություն, ինչպես S20 և Note 20 Ultra մոդելները։
Սարքն օժտված է 12 Գբ LPDDR5 օպերատիվ և 256 կամ 512 Գբ ներքին հիշողություն։ Հիշողության տարողունակությունը կարող է կախված լինել երկրից։ 512 Գբ տարբերակը համարվում է եզակի հանդիպող։ Galaxy Z Fold 2-ն օգտագործում է Qualcomm Snapdragon 865+, որը հասանելի է բոլոր երկրերում։ Սմարթֆոնն օժտված է երկու մարտկոցներով, որոնք տեղակայված են սմարթֆոնի երկու հատվածներում, և ընդհանուր ծավալով ունեն 4500 Մաժ տարողություն, որն ապահովում է արագ լիցքավորում USB-C միակցիչի միջոցով մինչև 25 Վտ կամ անլար Qi լիցքավորում մինչև 11 Վտ։
Ծրագրային ապահովում
Galaxy Z Fold 2-ը թողարկվում է Android 10 օպերացիոն համակարգով և Samsung One UI ծրագրային ապահովմամբ։ Շնորհիվ օպտիմիզացված ծրագրային ապահովմամբ կարելի է անցում կատարել բազմառաջադրանք ռեժիմի և բացելի միանգամից 3 աջակցվող հավելված։ Հավելվածները, որոնք բացվում են փոքր էկրանի վրա չափերով ավելի մեծ են, սակայն էկրանի պտտելու ընթացքում հավելվածներն ավտոմատ անցում են կատարում պլանշետային ռեժիմի։
Ծանոթագրություններ
Կատեգորիա:Բջջային հեռախոսներ Կատեգորիա:Բջջային հեռախոսներ այբբենական կարգով Կատեգորիա:Բջջային հեռախոս արտադրողներ Կատեգորիա:Տեղեկատվական տեխնոլոգիաներ
Shinjuku Park Tower
Shinjuku Park Tower (新宿パークタワー), երկնաքեր՝ տեղակայված Տոկիոյի Սինձյուկու հատուկ շրջանում ։ Երկնաքերի շինարարությունն ավարտվել է 1994 թվականին, երկնաքերի բարձրությունը 235 մետր է։
Shinjuku Park Tower-ը կազմված է 3 բաղադրիչներից (աշտարակներից) ՝ Tower S, որի բարձրությունը կազմում է 235 մետր (52 հարկ), Tower C՝ 209 մետր բարձրությամբ (47 հարկ) և Tower N՝ 182 մետր բարձրությամբ (41 հարկ)։ 1-8-րդ հարկերն զբաղեցնում են խանութները, 9-37-րդ հարկերում օֆիսային տարածներն են, 39-52-րդ հարկերն զբաղեցնում է Park Hyatt Tokyo հյուրանոցը, որտեղ տեղի են ունեցել «Թարգմանության դժվարությունները» ֆիլմի նկարահանումները։
Արտաքին հղումներ
Կատեգորիա:Տոկիոյի երկնաքերներ Կատեգորիա:Ճապոնիայի շենքեր և կառույցներ
Վիկտոր Բարտ
Վիկտոր Սերգեևիչ Բարտ, ռուս գեղանկարիչ, արվեստի տեսաբան։
Կենսագրություն
Վիկտոր Բարտը ծնվել է անասնաբույժի ընտանիքում։ 1905 թվականին ավարտել է Սումիի ռեալական ուսումնարանը։ Սովորել է Մոսկվայի նկարչության, քանդակագործության և ճարտարապետության ուսումնարանում (1906—1911), որտեղ ծանոթացել է Մ․ Լարինովի, Ն․ Գոնչարովի, Դ․ Բուրլյուկի, Վ․ Մայակովսկու հետ։ 1911 թվականին հեռացվել է, ինչպես ինքն է գրել, «ուսումնարանի դոգմատիկայի և կանոնակարգի մերժման համար»։
1911 թվականից սովորել է Գեղարվեստի ակադեմիային կից բարձրագույն գեղանկարչական ուսումնարանում, որտեղից նույնպես հեռացվել է ։
Առաջին համաշխարհային պատերազմի սկզբին եղել է պրապորշչիկ գործող բանակում։ 1916 թվականին Ֆրանսիայի հատուկ նշանակության զորքերի, ապա ռուսական էքպեդիթիոն կորպոսում կռվել է Սալոնիկում։
1917 թվականից ապրել է Փարիզում, նկարել է նկարներ, գրել տեսական հոդվածներ գեղանկարչության մասին։ Մասնակցլ է Փարիզի ցուցահանդեսներին։ 1923 թվականին Վ․ Մայակովսկին իր փարիզյան ակնարկում նրա մասին գրել է․ «Ես եղել եմ նախքան պատերազմը մեզ շատ հայտնի նկարիչ, լուրջ, մեծ տաղանդի տեր մարդ Բարտի արվեստանոցում՝ նրա փոքրիկ երկրային արվեստանոցում, ես տեսել եմ տասնյակ աշխատանքներ՝ անկասկած հետաքրքիր՝ նաև ցանկացած ֆրանսիացու համեմատությամբ» ։
1925 թվականին սովետական նկարիչների հետ ձևավորել է ԽՍՀՄ տաղավարը Փարիզի միջազգային ցուցահանդեսում։
1936 թվականին վերադարձել է ԽՍՀՄ։
Ստեղծագործություն
1910-ական թվականներին հայտնի էր որպես նկարիչ-ավանգարդ, «Ագուռի զինվոր» (1910—1911), «Ավանակի պոչ» (1912), «Միշել» (1913) ցուցահանդեսների մասնակից և կազմակերպիչ։ Բարտի այդ ժամանակվա աշխատանքներում զգացվում է Մ․ Ֆեոդորովիչի և նեոպրիմիտիվիզմի ազդեցությունը։
«Ծիր Կաթին» ամսագրում տպագրվել է արվեստագիտական «Կոմպոզիցիայի և գեղանկարչության տեսություն» աշխատանքը։
Նկարել է «Տղան և սկավառականետորդը», «Ձիու, ծառի և մարդու նկար», «Աշտարակներով կինը» և այլ նկարներ։ Նկարազարդել է Ա․ Պուշկինի «Բելկինի վիպակները» և Մ․ Մոնտենի «Փորձերը»։ Հոդվածներում անդրադարձել է նկարչության մեջ կոմպոզիցիայի տեսության հարցերին։
Փարիզում հանդես է եկել նկարչության մասին զեկույցներով՝ ռուս նկարիչնեչի ժաղովի ժամանակ։ Հրապարակել է «Գեղանկարչական արտահայտաձևերի հարաբերականությունը» («Удар», 1922, № 3) հոդվածը։ Ի․ Միխայելովիչի և Ս․ Մատվեևիչի հետ ընդգրկվել է «Через» (1923—1924) խմբում։ Մասնակցել է Ս․ Գրանովսկիի և Ս․ Դելոնեի Տ․ Տցարի «Օդային սիրտ» և Զդանևիչի «Զատիկի կղզին» բարեգործական բեմադրությունների ձևավորմանը։
Մասնակցել է «Հարյուրյակ Պարնասից» ցուցահանդեսին Le Parnasse (1921) սրճարանում, ռուս նկարիչնեչի ցուցահանդեսներին՝ Լոնդոնի Whitechapel պատկերասրահում (1921), Փարիզի La Licorne (1923), T. Carmine (1924, Ա․ Լանսկիմի և Կ․ Տերեշկովիչի հետ միասին), M. Henry (1925, Ա․ Լանսկիմի, Տերեշկովիչի, Ի․ Ալբերտովիչի, Պ․ Չելիշևիցի և Մ․ Զախառովիչի հետ միասին), ''А. Manteau (1928, մ․ Բալյումի և Ա Մինչինի հետ միասին), Zak (1929, Մ․ Սթերլինդի հետ միասին), d’Alignan'' (1931) ցուցահանդեսներում, Ռուսական նակրչության փարիզյան ցուցահանդեսում (1935)։ Մասնակցել է «Անկախների սալոն» (1922, 1925, 1926), «Աշնանային սալոն» (1928) և «Տյուլրի սալոն» (1930) փարիզյան սալոնների ։
Վերադառնալով ԽՍՀՄ զբաղվել է գրքերի նակարազարդմամբ, ինչպիսիք են՝ Ալեքսանդր Պուշկինի «Սալթան թագավորի հեքիաթը», Զինաիդա Ալեքսանդրովայի «Արջուկի հարևանները» (1937), Նիկոլայ Նեկրասովի «Բանաստեղծությունները» (1939), Յանկա Կուպալայի «Օլեսյան» (1940), մանկական օրագիր «Ամբողջ տարին» (1948) և այլն։
1943-1948 թվականներին ստեղծել է «Մոսկվան իր անցյալով և ներկայով» վիմագրությունը։ 1951 թվականից նկարել է ուսումնական ձեռնարկներ։ Բարտի աշխատանքները պահվում են Վլադիմիր Մայակովսկու անվան պետական թանգարանի հավաքածուում։
Տարվածություն շախմատով
Նրա եղբայրը խաղացել է շախմատ պրոֆեսիոնալ մակարդակով։ «Les Cahiers de l’Echiquier Français» (1936 թվականի նոյեմբեր- դեկտեմբեր) շախմատային ամսագրում, Ֆրանսիայում գտնվելու ընթացքում հրատարակել է պատմվածք 16-րդ դարի իտալացի շախմատիստ Պաոլո Բոիի և անծանոթ գեղեցկուհու կերպարով ներկայացած Դևի հանդիպման և նրանց միջև տեղի ունեցած շախմատային խաղի մասին։ Պատմվածքին հավելվել է շախմատային խնդիր և նկար, որ նկարազարդում էին սյուժեն և ստեղծվել էին նկարչի կողմից։
Արտաքին հղումներ
Կատեգորիա:Ռուս նկարիչներ
Շշեր (նկար)
Շշեր, անգլիացի նկարիչ-պրեռաֆայելիտ Դանթե Գաբրիել Ռոսսետտիի կտավը՝ նկարված 1848 թվականին։ Այն նկարչի յուղաներկով նկարած առաջին կտավն է։ Այժմ գտնվում է Դելավերի նկարչական թանգարանի հավաքածուում։
Տեղեկություն նկարի մասին
Շշեր նկարը Դանթե Գաբրիել Ռոսսետտիի համար բնանկարչության մեջ դարձել է ինքնատիպ վարժություն, որն իրականացրել է Ֆորդ Մեդոքս Բրաունի ղեկավարությամբ։ Այն եղել է յուղաներկով բնանկար նկարելու նկարչի առաջին փորձը ։ 1848 թվականին Ռոսսետին առաջին պլանում նկարում է նատյուրմորտ։ Ենթադրվում է, որ հեռու պլանում նկարված կանացի մարմինը ավելացվել է նկարին 1860-ական թվականներին (շշերից մեկի վրա կա մոնոգրամ, որով այդ թվականներին ստորագրում էր Ռոսսետին) ։ Կնոջ դեմքի գծերից կարելի է ենթադրել, որ բնորդուհին եղել է Ֆանի Քորնֆորթը, ում հետ Ռոսսետին ծանոթացել է 1856 թվականին ։
Նկարը մնում է Ֆանի Քորնֆորթի մոտ մինչև 1898 թվականը։ Նա պահում էր նկարն իր մոտ մինչև վերջ, կարծելով, որ «այն ոչ ոք չի հասկանա ու գնահատի» ։ Հետո նկարը դառնում է Դելավերի անվան նկարչական թանգարանի հավաքածուի մի մասը։ Գոյություն ունի կնոջ մարմնի մատիտով նկարված տարբերակը (վերագրվում է 1858 թվականին), որն այժմ գտնվում է Բիրմինգենի նկարչական պատկերասրահ-թանգարանի հավաքածուում ։
Ծանոթագրություններ
Կատեգորիա:Նկարներ այբբենական կարգով Կատեգորիա:1848 նկարներ Կատեգորիա:Դանթե Գաբրիել Ռոսսետտիի նկարներ Կատեգորիա:Դելավերի գեղարվեստի թանգարանի նկարներ
Քելխուդա
Քելխուդա, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Սուրբ Ֆիլիպ ամրոց
Սուրբ Ֆիլիպ ամրոց (Castillo de San Felipe, Castell de Sant Felip), ամրոց Մաոն նավահանգստի մուտքի մոտ։ Գտնվում է Մինորկա կղզու Էլ Կաստել համայնքում։
Պատմություն
Ամրոցը կառուցվել է 1554 թվականին՝ որպես պաշտպանական հենակետ Միջերկրական ծովի արևմտյան հատվածից թուրքական պարբերական հարձակումների դեմ։ Ամրոցի դիրքը 16-17-րդ դարերում նպաստել է Իտալիայի հետ հաղորդակցությանը, իսկ ավելի ուշ, երբ Մեծ Բրիտանիան գրավել է Մենորկան, ամրոցը ծառայել է որպես Իսպանիայի տարածքում բրիտանական գաղութի ռազմածովային զինանոց։
1760-ական թվականներին բրիտանական ուժերը վերակառուցել են ամրոցը։ Ամրոցը հայտնի է դարձել բրիտանացիների կողմից երկու անհաջող պաշտպանությունների ժամանակ՝ Սուրբ Ֆիլիպ ամրոցի պաշարում (1756) և Մինորկայի արշավանք (1781), որի ժամանակ ամրոցը մասամբ քանդվել է։
Սան Կառլոս փարոս
Մահոնի նավահանգստի նկատմամբ ունեցած դիրքի պատճառով ամրոցի տարածքը հարմար է եղել փարոսի համար, և 1852 թվականին այս վայրում կառուցվել է Սան Կառլոս փարոսը։ Լույսը դուրս էր հորդում 16 մետր բարձրությամբ միահարկ քարտաշային աշտարակից։
Փարոսի տեղայնքի թերի կողմն այն էր, որ գտնվում էր ամրոցի ռազմական զինանոցի ուղիղ կրակագծի տակ ։
Կրակային վարժանքների ժամանակ փարոսի հսկիչները զգուշացվում էին, սակայն նրանք բողոքում էին, որ ռումբերը վնասում են շենքը և ահազանգում էին իրենց ընտանիքներին։ Իրավիճակը շարունակվեց մինչև 1912 թվականը, երբ փարոսը փակվեց և փոխարինվեց շարժական լույսի մետաղյա նավակահեծանով ։
1970-ական թվականներին շարժական լույսը փոխարինվեց սյունի լույսով՝ տեղադրված 15 մետր բարձրությամբ բետոնե աշտարակի վրա ներկված սև ու սպիտակ երիզներով, 13 ծովային մղոն շառավղով։
Հին փարոսը վերջնականապես քանդվել է 1917 թվականին, որի մասերը օգտագործվել են նոր Favàritx փարոսի կառուցման ժամանակ ։
Կյանքի որակի ցուցանիշ
Կյանքի որակի ցուցանիշ (quality-of-life index, where-to-be-born index, QLI), մշակվել է Economist Intelligence Unit կազմակերպության կողմից։ Դրանում փորձ է արվում պարզել, թե որ երկիրն է առաջիկա տարիներին ապահովելու լավագույն հնարավորություններն առողջ, անվտանգ և բարեկեցիկ կյանքի համար։  Այն հիմնվում է այնպիսի մեթոդաբանության վրա, որը երկրներում կյանքի սուբյեկտիվ  գնահատման վերաբերյալ հարցումների արդյունքները այդ երկրներում կյանքի որակի օբյեկտիվ դետերմինանտների հետ։
Մեթոդաբանություն
Երկրի գնահատականը որոշելու համար հաշվի է առնվել կյանքի որակի գործոնները. .
2019
Նախնական միավոր ընդունվում է հարյուրը, որին գումարվում կամ որից հանվում են որոշակի միավորներ ։
Ծանոթագրություններ
Կատեգորիա:Վարկանիշներ Կատեգորիա:Կյանքի որակ Կատեգորիա:Թոփ ցանկեր
Բելլյո
Բելլյո  (Belleu), կոմունա Ֆրանսիայում՝ Պիկարդիա մարզի Էնա գավառում։ Մտնում է Սուասոն-2 կանտոնի կազմի մեջ։ Կոմունայի շրջանը՝ Սուասոն։
INSEE կոդը՝ 02064։
Տնտեսություն
2010 թվականի տվյալներով աշխատունակ տարիքի 2348 մարդկանցից (15-64 տարեկան) 1665-ը տնտեսապես ակտիվ էին, 683-ը՝ ոչ ակտիվ (ակտիվության ցուցանիշը՝ 70,9%, 1999 թվականին եղել է 67,8%)։ 1665 աշխատունակ բնակիչներից 1421-ը աշխատում էին (748 տղամարդ և 673 կին), անաշխատանք էին 244-ը (121 տղամարդ և 123 կին)։ 683 անգործունակ մարդկանցից 203-ը աշակերտներ կամ ուսանողներ էին, 278-ը թոշակառու, 202-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի կոմունաներ Կատեգորիա:Էնա դեպարտամենտի կանտոններ
Awaken
Awaken, հարավկորեական NCT 127 բոյ բենդի՝ NCT-ի երկրորդ միավորի, առաջին ճապոնական ստուդիական ալբոմը։ Ալբոմը թողարկվել է «Avex Trax» լեյբլի կողմից, 2019 թվականի ապրիլի 17-ին։ Դա խմբի առաջին ալբոմն էր, որտեղ չի եղել ՎինՎինը, որը հայտարարել է, որ WayV-ի հետ առաջխաղացման ժամանակ կլինի ընդմիջման մեջ։ Ալբոմը խթանելու համար NCT 127-ը գնացել է իր առաջին «Neo City — The Origin» համերգային շրջագայությանը Ճապոնիայում։
Նախադրյալներ և թողարկում
Ճապոնական շուկայում 2018 թվականին «Chain» մինի ալբոմով առաջնաելույթից հետո NCT 127-ը 2019 թվականի ապրիլի 17-ին թողարկել է իր առաջին ճապոնական ստուդիական ալբոմը՝ «Awaken»-ը ։
Ալբոմը թողարկվել է տասնչորս տարբերակով. CD+DVD-ի սահմանափակ թողարկումը, որը վերադարձել է սովորական հրատարակությանը սպառումից հետո, սահմանափակ CD+Blu-ray թողարկումը, որը վերադարձել է սովորական հրատարակությանը, և ինը սահմանափակ CD թողարկումներ, որոնք վերադարձել են սովորական CD թողարկմանը։ Բոլոր սահմանափակ հրատարակությունները թողարկվել են 9 տեսակի մեկ առևտրային քարտով ։
«Wakey-Wakey» սինգլի համար երաժշտական տեսահոլովակի թիզերը թողարկվել է 2019 թվականի մարտի 17-ին, իսկ ամբողջական երաժշտական տեսահոլովակը թողարկվել է 2019 թվականի մարտի 18-ին ։
Պրոմոուշեն
2018 թվականի օգոստոսին հայտարարվել էր, որ NCT 127-ը սկսած 2019 թվականի փետրվարի 2-ին Օսակայից կսկսի իր առաջին համաշխարհային շրջագայությանը՝ «Neo City — The Origin»–ն, ընդհանուր առմամբ յոթ կանգառներով՝ Հիրոսիմա, Կանաձավա, Սապորո, Ֆուկուոկա, Նագոյա, Սայթամա և Օսակա քաղաքներում ։
Առևտրային հաջողություն
Ալբոմը Oricon Weekly Albums հիթ-շքերթում առաջնաելույթ է ունեցել չորրորդ հորիզոնականում՝ իր թողարկման առաջին շաբաթվա ընթացքում վաճառվելով 53 042 օրինակով, ինչպես նաև Oricon Weekly Digital Albums հիթ-շքերթի 14-րդ հորիզոնականում՝ 978 ներբեռնումով ։
Ծանոթագրություններ
Կատեգորիա:2019 ալբոմներ Կատեգորիա:Ճապոնալեզու ալբոմներ
Ռաասիկու
2011 թվականի տվյալներով գյուղական ավանում բնակվում էր 1210 մարդ։
Արտաքին հղումներ
Կատեգորիա:Էստոնիայի Հարյումաա նահանգի Ռաասիկու շրջանի բնակավայրեր Կատեգորիա:Էստոնիայի գյուղական ավաններ
Կառլո Կաստելանի
Կառլո Կաստելանի (Carlo Castellani, ) իտալացի ֆուտբոլիստ, հարձակվող, խփած գոլերի քանակով (61 Իտալիայի առաջնությունում) համարվում է «Էմպոլի» ակումբի ռեկորդակիր ։
Կենսագրություն
Ծնվել է 1909 թվականի հունվարի 15-ին Ֆլորենցիա գավառի Մոնտելուպո Ֆիորենտինո քաղաքում։ 1926 թվականին ընդգրկվել է «Էմպոլի» ակումբի կազմում և այնտեղ հանդես եկել մինչև 1930 թվականը։ Նրա առաջնախաղը տեղի է ունեցել «Ջենոայի» դեմ խաղում։ Նրա կարիերայի 65 գոլերից 61-ը Կառլոն խփել է «Էմպոլի» ակումբի կազմում։
«Էմպոլի» կազմում ելույթների առաջին շրջանում Կաստելանին անցկացրել է 77 հանդիպում և դարձել 49 գոլի հեղինակ։ Հետագայում՝ 193-1933 թվականներին, Կաստելանին խաղացել է «Լիվորնո» ակումբում 52 խաղում դարձել 3 գոլի հեղինակ։
1933 թվականին ֆուտբոլիստին գնել է «Վիարեջիո» ակումբը, որտեղից նա հեռացավ մեկ տարի անց։ «Վիարեջիո» ակումբում Կաստելանին անցկացնել է 13 խաղ և խփել մեկ գոլ։
Հետագայում Կաստելանին վերադարձել է «Էմպոլի» և այնտեղ հանդես եկել մինչև 1939 թվականը։ Նա 68 խաղում դարձել է 12 գոլի հեղինակ։
Իր խաղային կարիերան ավարտելուց հետո Կառլոն ընտանիքի հետ տեղափոխվեց Ֆիբիանա քաղաք, որտեղ ձեռք է բերել սղոցարան և զբաղվել մանր բիզնեսով։
Մահ
1944 թվականի մարտի 4-ին Մոնտելուպոյի ապակու գործարանի աշխատակիցները զանգվածային գործադուլի են դուրս եկել գերմանական օկուպացիայի դեմ։ Դա եղել է առաջին ապստամբ շարժումը գերմանական օկուպացիայի դեմ։ Ի պատասխան բողոքի, կառավարությունը լայնածավալ գործողություն է կազմակերպել ամբողջ Տոսկանայում, որի նպատակն է եղել ձերբակալել դիմադրության անդամներին և յուրաքանչյուրին, որը կասկածվում էր բողոքներին մասնակցելու կամ իշխանությունների շահերի դեմ հրապարակավ հանդես գալու մեջ։ Կաստելանիի հայրը, որը եղել է սոցիալիստ, Բենիտո Մուսոլինիի և ֆաշիզմի կատաղի քննադատ, ապակու գործարանում գործադուլներից հետո հետապնդվել է գերմանական ուժերի կողմից։ Քանի որ նրա հայրն այդ ժամանակ հիվանդ է եղել, Կաստելանին կամավոր գնացել է իր հոր փոխարեն՝ հավատալով, որ նրան կուղարկեն մոտակա զորանոց, որտեղ նա կարող է բացատրություն տալ։ Սակայն Կաստելանիին տարան Ֆլորենցիայի երկաթուղային կայարան, որտեղից էլ՝ Մաուտհաուզեն համակենտրոնացման ճամբար։ Հետագայում Կառլո Կաստելանիին տեղափոխել են Գուսենի համակենտրոնացման ճամբար, որտեղ 1944 թվականի օգոստոսի 11-ին մահացել է դիզինտերիայից ։ Ֆուտբոլիստի մարմինը դուրս է բերվել շենքից և նույն օրը թաղվել «Եղբայրական գերեզմանեղբայրական գերեզմանում» ։
1965 թվականին Էմպոլին իր նորակառույց մարզադաշտն անվանել է նրա անունով՝ 	Կառլո Կաստելանի մարզադաշտ ։
Տուկուման (դեպարտամենտ)
Տուկուման (Departamento de Tucumán (Capital)), դեպարտամենտ Արգենտինայում, Տուկուման պրովինցիայի կազմում։ Տարածքը՝ 90 կմ2։ բնակչությունը՝ 527,6 հազար մարդ։ Բնակչության խտությունը՝ 5862,3 մարդ/կմ2։ Վարչական կենտրոնը Սան Միգել դե Տուկումանն է։
Ստեպնոյ (Ակսայի շրջան)
Ստեպնոյ (Степной), ավան Ռուսաստանի Դաշնության Ռոստովի մարզի Ակսայի շրջանում։ Մտնում է Ռասվետովսկի գյուղական համայնքի կազմի մեջ։ Ակսայ քաղաքից գտնվում է 10 կմ հեռավորության վրա։
Տուկուման (դեպարտամենտ)
Աշխարհագրություն
Դեպարտամենտը գտնվում է Տուկուման պրովինցիայի արևելքում։ Սահմանակից է՝
Խոշոր բնակավայրեր
Կատեգորիա:Արգենտինայի դեպարտամենտներ
Ագրարային քաղաքականություն
Ագրարային քաղաքականություն, կամ գյուղատնտեսական քաղաքականություն,  քաղաքականություն, որն ուղղված է գյուղատնտեսական արտադրության և ագրոբիզնեսի այլ ոլորտների դինամիկ և արդյունավետ զարգացմանը։
Ագրարային քաղաքականության նպատակները
Գյուղատնտեսական քաղաքականության խնդիրների լայնության և տեսակների օրինակ կարելի է գտնել Ավստրալիայի գյուղատնտեսական և ռեսուրսների տնտեսագիտության բյուրոյի «Ավստրալիայի և Նոր Զելանդիայի գյուղատնտեսական տնտեսություններ» հոդվածում, որտեղ ասվում է, որ իրենց արդյունաբերական գյուղատնտեսական արդյունաբերության առջև ծառացած հիմնական խնդիրներն ու մարտահրավերներն են.
Աղքատության կրճատում
Գյուղատնտեսությունը շարունակում է մնալ գյուղական բնակավայրերում ապրող աշխարհի աղքատ բնակչության 75%-ի ապրուստի միակ ամենամեծ աղբյուրը։ Հետևաբար, գյուղատնտեսության աճի խթանումը զարգացող երկրներում գյուղատնտեսական քաղաքականության կարևոր կողմն է։ Բացի այդ, արտասահմանյան զարգացման ինստիտուտի կողմից վերջերս հրապարակված «Բնական ռեսուրսների հեռանկարները» փաստաթղթում նշվում է, որ գյուղական վայրերում լավ ենթակառուցվածքներ, կրթություն և արդյունավետ տեղեկատվական ծառայություններ են անհրաժեշտ՝ բարելավելու աղքատ բնակչության համար գյուղատնտեսության աշխատանքի հնարավորությունները ։
Բենկեն
Բենկեն (Banken), կոմունա Շվեյցարիայի Համադաշնության Ցյուրիխի գավառում։
Ագրարային քաղաքականություն
Կենսաանվտանգություն
Արդյունաբերական գյուղատնտեսության առջև ծառացած կենսաանվտանգության մարտահրավերները կարելի է ցույց տալ օրինակով.
Բենկեն
Բնակավայրը գտնվում է Շվեյցարիայի գերմանախոս հատվածում։ Բնակավայրի տարածքը կազմում է 5,67 կմ²։ Հիմնական բնակիչները՝ շվեյցարացիներ։
Ագրարային քաղաքականություն
Թռչնագրիպ
Կենդանիների մեջ պատվաստանյութերի օգտագործումը կարող է հանգեցնել նոր վիրուսների առաջացման, որոնք սպանում են մարդկանց և ներկայացնում գրիպի համաճարակի վտանգ։ H5N1-ը օրինակ է, որտեղ դա արդեն տեղի է ունեցել։ Համաձայն CDC-ի «H5N1 բռնկումները և էնզոոտիկ գրիպը» հոդվածի, որը հեղինակել է Ռոբերտ Վեբսթերը և այլք. «Արևմտյան Չինաստանում բարձր ախտածին H5N1 վիրուսի փոխանցումը թռչնաբուծությունից դեպի չվող ջրային թռչուններին մեծացրել է դրա աշխարհագրական տարածումը։ H5N1 վիրուսի տարածումը և թռչնաբուծության մեջ դրա հնարավոր վերարտադրումը մեծացնում է լավ գյուղատնտեսական պատվաստանյութերի անհրաժեշտությունը։ Իրականում, H5N1 համաճարակի շարունակական սպառնալիքի հիմնական պատճառը կարող է լինել այն, որ H5N1 վիրուսների պաթոգենությունը քողարկված է գրիպի վիրուսների կամ գյուղատնտեսական վատ պատվաստանյութերի համատեղ շրջանառությամբ»,- բացատրում է Ռոբերտ Վեբսթերը ։ «Եթե դուք լավ պատվաստանյութ եք օգտագործում, կարող եք կանխել թռչունների և մարդկանց վիրուսի փոխանցումը։ Բայց եթե նրանք տարիներ շարունակ պատվաստանյութեր են օգտագործում (ինչպես Չինաստանում), ինչո՞ւ է այդքան շատ թռչնագրիպը։ Կա վատ պատվաստանյութ, որը դադարեցնում է հիվանդությունը թռչնի մոտ, սակայն թռչունը շարունակում է արտազատել վիրուսը, պահպանել և տարածել այն։ Եվ ես կարծում եմ, որ դա այն է, ինչ տեղի է ունենում Չինաստանում։ Պետք է կամ բավարար պատվաստանյութ չօգտագործվի, կամ պատվաստանյութը չհամապատասխանի ստանդարտներին։ Հավանաբար երկուսն էլ։ Խոսքը միայն Չինաստանի մասին չէ։ Մենք չենք կարող մեղադրել Չինաստանին անորակ պատվաստանյութերի համար։ Կարծում եմ՝ ամբողջ աշխարհում թռչնագրիպի դեմ անորակ պատվաստանյութեր կան» ։
Բենկեն
Ըստ 2007 թվականի մարդահամարի տվյալների շվեյցարական այս բնակավայրում բնակվում էր 750 մարդ ։ Հեռախոսային կոդն է +41 52, իսկ փոստային ինդեքսը՝ 8450:
Ագրարային քաղաքականություն
Թռչնագրիպ
Արձագանքելով նույն մտահոգություններին, Reuters-ը հայտնում է, որ Հոնկոնգում բնակվող վարակիչ հիվանդությունների փորձագետ Լո Վինգլոկը նշում է, որ պատվաստանյութերը պետք է ունենան ամենաբարձր առաջնահերթությունը։ Ջուլի Հոլը, ով Չինաստանում պատասխանատու է ԱՀԿ-ի արձագանքի բռնկմանը, ասաց, որ Չինաստանում պատվաստումը կարող է դիմակավորել վիրուսը ։ Բի-բի-սի-ն հաղորդում է, որ Ռիդինգի համալսարանի վիրուսաբան բժիշկ Վենդի Բարքլին ասում է. «Չինացիները ստեղծել են հակագենետիկ պատվաստանյութ՝ պատրաստված H5N1 անտիգեններից, և նրանք օգտագործել են այն։ Այն, ինչ նրանք արեցին, քննադատության արժանացավ, քանի որ նրանք պաշտպանեցին իրենց հավերը այս վիրուսից մահանալուց, բայց նրանք դեռ վարակվում են և հետո շեղվում. վիրուսը մուտացիայի է ենթարկվում ի պատասխան հակամարմինների, և այժմ մենք այնտեղ ունենք H5N1-ի հինգ կամ վեց «տեսակ» ։
Բենկեն
Ծանոթագրություններ
Կատեգորիա:Շվեյցարիայի կոմունաներ
Ագրարային քաղաքականություն
Խոշոր եղջերավոր անասունների սպունգանման էնցեֆալոպաթիա
Խոշոր եղջերավոր անասունների սպունգանման էնցեֆալոպաթիան, որը սովորաբար հայտնի է որպես «խելագար կովի հիվանդություն», խոշոր եղջերավոր անասունների մահացու նեյրոդեգեներատիվ հիվանդություն է, որը վարակում է մի մեխանիզմ, որը զարմացնում է կենսաբաններին, երբ այն հայտնաբերվեց 20-րդ դարի վերջին։ Մեծ Բրիտանիայում 179,000 խոշոր եղջերավոր անասուն է վարակվել որպես կանխարգելիչ միջոց, և 4,4 միլիոն մարդ սպանվել է ։ Այս հիվանդությունը կարող է փոխանցվել այն մարդկանց, ովքեր ուտում կամ շնչում են վարակված դիակներից ստացված նյութը։ Մարդկանց մոտ այն հայտնի է որպես Կրեյտցֆելդտ-Յակոբի հիվանդության (vCJD կամ nvCJD) նոր տարբերակ, և մինչև 2007 թ հունիսը Մեծ Բրիտանիայում դա հանգեցրեց 165 մարդու մահվան, քանի որ ակնկալվում էր, որ երկար ժամանակ կուղեկցվի վեց մարդու դեպքերի աճով։ 460,000-ից մինչև 482,000 վարակված կենդանիներ մտել են մարդկանց սննդի շղթա՝ մինչև 1989 թվականին բարձր ռիսկային թափոնների վերահսկման ներդրումը ։
Բրիտանական BSE-ի հետաքննությունը պարզել է, որ համաճարակի պատճառ են դարձել խոշոր եղջերավոր անասունները, սովորաբար խոտակեր, որոնք կերակրվել են այլ անասունների մսային և ոսկրային ալյուրի տեսքի մնացորդներով, ինչը հանգեցրել է վարակիչ գործակալի տարածմանը ։ Հիվանդության ծագումն ինքնին մնում է անհայտ։ Ներկայիս գիտական ​​կարծիքն այն է, որ վարակիչ սպիտակուցները, որոնք կոչվում են պրիոններ, ձևավորվել են ինքնաբուխ մուտացիայով, հավանաբար 1970-ականներին, և կա հավանականություն, որ ֆոսֆորօրգանական թունաքիմիկատների օգտագործումը կբարձրացնի անասունների զգայունությունը այս հիվանդության նկատմամբ ։ Վարակիչն ունի բարձր ջերմություն, որի դեպքում այն ​​կարողանում է գոյատևել։ Սա նպաստեց հիվանդության տարածմանը Մեծ Բրիտանիայում, ինչը հանգեցրեց ռենդերինգի գործընթացում օգտագործվող ջերմաստիճանի նվազմանը ։ Մեկ այլ նպաստող գործոն շատ երիտասարդ հորթերին վարակված սպիտակուցային հավելումներով կերակրելն էր, այլ ոչ թե նրանց մայրերի կաթով ։
Դաբաղ
Դաբաղը խոշոր եղջերավոր անասունների և խոզերի խիստ վարակիչ և երբեմն մահացու վիրուսային հիվանդություն է։ Այն կարող է վարակել նաև եղջերուներին, այծերին, ոչխարներին և այլ սմբակավոր անասուններին, ինչպես նաև փղերին, առնետներին և ոզնիներին։ Մարդիկ շատ հազվադեպ են վարակվում դրանով։ դաբաղը տարածված է ամբողջ աշխարհում, և թեև որոշ երկրներ վաղուց արդեն վերացրել են դաբաղ հիվանդությունը, դրա կրողների լայն շրջանակը և դրա արագ տարածումը մտահոգիչ են ամբողջ աշխարհում։ 1996 թվականին էնդեմիկ տարածքները ներառում էին Ասիան, Աֆրիկան ​​և Հարավային Ամերիկայի մի մասը։ Հյուսիսային Ամերիկան, Ավստրալիան, Նոր Զելանդիան և Ճապոնիան երկար տարիներ զերծ են դաբաղից։ Եվրոպական երկրների մեծ մասը ճանաչվել է ազատ, իսկ Եվրամիության երկրները դադարեցրել են դաբաղի դեմ պատվաստումները։
Դաբաղի վարակը սովորաբար տեղի է ունենում տեղական մակարդակում, ինչը նշանակում է, որ վիրուսը փոխանցվում է զգայուն կենդանիներին վարակված կենդանիների հետ անմիջական շփման կամ վարակված բռնակների կամ անասունների տեղափոխման համար օգտագործվող մեքենաների միջոցով։ Անասնաբուծական աշխատողների հագուստը և մաշկը, ինչպիսիք են ֆերմերները, կանգնած ջուրը, չմշակված սննդի մնացորդները և վարակված կենդանական արտադրանք պարունակող կերային հավելումները նույնպես կարող են պաշտպանել վիրուսը։ Կովերը նույնպես կարող են վարակվել դաբաղով վարակված ցլերի սերմնահեղուկից։ Վերահսկողության միջոցառումները ներառում են կարանտին և վարակված անասունների ոչնչացում, ինչպես նաև մսի և անասնաբուծական այլ ապրանքների արտահանման արգելք հիվանդությամբ չվարակված երկրներ։